พอดีว่ามีsexกับแฟน (24/7) แต่แฟนไม่เสร็จ (มีแต่น้ำหล่อลื่น) ไม่ได้สวมถุงยาง แล้วก็มีsexกันอีกในวันที่ (31/7) แต่ปกติรอบเดือนจะมาในวันที่25-27 แต่ตอนนี้วันที่1/8แล้ว รอบเดือนยังไม่มาเลยค่ะ รู้สึกเครียดมากๆ ควรทำยังไงต่อดีคะคุณ
สวัสดีค่ะ การมีเพศสัมพันธ์ในวันที่ 24 ก.ค.นั้นหากยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ส่วนการมีเพศสัมพันธ์ในวันที่ 31 ก.ค. หากมีการหลั่งน้ำอสุจิเกิดขึ้น โอกาสที่จะตั้งครรภ์อาจมีได้ ดังนั้น แนะนำควรรอต่อไปอีกอย่างน้อย 2 สัปดาห์ก่อน คือจนถึงวันที่ 14 ส.ค. หากประจำเดือนยังไม่มา ก็ควรตรวจหาการตั้งครรภ์ดูค่ะ หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น การมีความเครียด ทำงานหนัก ออกกำลังกายมากไป นอนไม่พอ มีน้ำหนักลด หรือมีน้ำหนักเพิ่มเร็ว มีการเจ็บป่วยไม่สบาย เป็นต้น